PATVIRTINTA

 Šilutės lopšelio-darželio „Žibutė“

 direktoriaus 2017 m. sausio 16 d.

 įsakymu Nr. V1-11

**ŠILUTĖS LOPŠELIO-DARŽELIO „ŽIBUTĖ“ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Šilutės lopšelio-darželio „Žibutė“(toliau - Lopšelis-darželis) tarybos nuostatai nustato tarybos statusą, funkcijas, veiklos ir darbo organizavimo pagrindus.

2. Lopšelio-darželio taryba (toliau – Taryba) telkia Lopšelio-darželio ugdytinių tėvus, pedagogus, kitus įstaigos darbuotojus, socialinius partnerius ir vietos bendruomenę demokratiniam Lopšelio-darželio valdymui ir Lopšelio-darželio teisėtiems interesams atstovauti, padeda spręsti aktualius Lopšelio-darželio veiklos klausimus.

3. Tarybos veikla grindžiama nešališkumo, bendruomeniškumo, atsakingumo Lopšelio-darželio bendruomenei principais.

4. Taryba savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, kitais teisės aktais ir šiais nuostatais.

**II SKYRIUS**

**TARYBOS DARBO ORGANIZAVIMAS, UŽDAVINIAI IR FUNKCIJOS**

5. Lopšelio-darželio „Žibutė“ taryba yra aukščiausioji Lopšelio-darželio savivaldos institucija. Taryba telkia Lopšelio-darželio ugdytinių, pedagogų, tėvų (globėjų), vietos bendruomenę demokratiniam Lopšelio-darželio valdymui, padeda spręsti aktualius Lopšelio-darželio klausimus, atstovauti Lopšelio-darželio teisėtiems interesams.

6. Taryba sudaroma iš Lopšelyje-darželyje nedirbančių ugdytinių tėvų (globėjų, rūpintojų), pedagogų ir vietos bendruomenės atstovų. Tarybos narių skaičių ir jos veiklos kadencijos trukmę nustato Lopšelio-darželio direktorius.

7. Į Tarybą lygiomis dalimis tėvus (globėjus, rūpintojus) deleguoja visuotinis tėvų (globėjų, rūpintojų) susirinkimas, pedagogus – pedagogų taryba, vietos bendruomenės atstovus – Lopšelio-darželio direktorius.

8. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Lopšelio-darželio direktorius Tarybos posėdžiuose gali dalyvauti kviestinio nario teisėmis.

9. Tarybai vadovauja pirmininkas, išrinktas atviru balsavimu Tarybos posėdyje.

10. Taryba atlieka tokias funkcijas:

10.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;

10.2. pritaria Lopšelio-darželio strateginiam veiklos planui, metiniam Lopšelio-darželio veiklos planui, Lopšelio-darželio nuostatams, Lopšelio-darželio darbo tvarkos taisyklėms, kitiems Lopšelio-darželio veiklą reglamentuojantiems dokumentams, teikiamiems Lopšelio-darželio direktoriaus;

10.3. teikia siūlymus Lopšelio-darželio direktoriui dėl Lopšelio-darželio nuostatų pakeitimo ar papildymo, Lopšelio-darželio vidaus struktūros tobulinimo;

10.4. kolegialiai svarsto Lopšelio-darželio lėšų panaudojimo klausimus;

10.5. išklauso Lopšelio-darželio metines veiklos ataskaitas ir teikia siūlymus Lopšelio-darželio direktoriui dėl Lopšelio-darželio veiklos tobulinimo;

10.6 teikia siūlymus Lopšelio-darželio savininko teises ir pareigas įgyvendinančiajai institucijai dėl Lopšelio-darželio materialinio aprūpinimo, veiklos tobulinimo;

10.7. svarsto pedagogų, tėvų (globėjų, rūpintojų) savivaldos institucijų ar Lopšelio-darželio bendruomenės narių iniciatyvas ir teikia siūlymus Lopšelio-darželio direktoriui;

10.8. teikia siūlymus dėl Lopšelio-darželio darbo tobulinimo, saugių ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

10.9. svarsto Lopšelio-darželio direktoriaus teikiamus klausimus;

11. Tarybos nutarimai yra teisėti, jei jie neprieštarauja teisės aktams.

12. Taryba už savo veiklą vieną kartą per du metus atsiskaito Lopšelio-darželio bendruomenei.

**III SKYRIUS**

**BAIGIAMOSIOS NUOSTATOS**

13. Tarybos nuostatus rengia Taryba, tvirtina Lopšelio-darželio „Žibutė“ direktorius.

14. Tarybos nuostatai keičiami ir pildomi, keičiant ar pildant Lopšelio-darželio „Žibutė“ nuostatus lopšelio-darželio Pedagogų tarybos ir bendruomenės narių iniciatyva.

\_\_\_\_\_\_\_\_\_\_\_\_\_\_\_\_\_\_\_\_\_\_\_